**ROUSSEAU, A MODERNITÁS ELSŐ MODERN KRITIKUSA**

**Időpont:** csütörtök, 10.00-11.30

**Helyszín:** i épület, 1. emelet, 104.

Szövegelemző szeminárium MA-hallgatók számára, amely a „társadalomfilozófia klasszikusai”, a „politikai filozófia” és a „vallásfilozófia” tanegységkódjain is felvehető.

A kurzus célja az, hogy a hallgatók mélyebben, szövegelemzésen keresztül megismerjék Rousseau gondolatait és a modernitáskritikájának aspektusait.

Rövid kurzusleírás: A művészetekről és a tudományokról szóló *Első Értekezés*étől a D'Alembert-levelen keresztül egészen a Lengyel alkotmánytervezetig Rousseau alaptémája a kortársi Európa kozmopolita kultúrájának kritikája. Antimodernista koncepciójának értékbázisa kezdetben az antik republikanizmus direkt demokráciája – ez *A társadalmi szerződés* antiparlamentarizmusában kulminál, majd a népi – mindenekelőtt paraszti – kultúra erkölcsiségének szembeállítása a felvilágosodás frivol szalon-szellemével. Regényei paraszt-idilljei és életrajzi írásai ezt a nosztalgiát közvetítik, míg a lengyeleknek írt kormányzati tanácsai már a modern nacionalizmus alaptételeit fogalmazzák meg az idegengyűlölet és a nemzeti szokások szentségének tisztelete formájában.

Az olvasmányok fellelhetők az **Atlantisz Kiadónál** megjelent Rousseau összes köteteiben.